U-I-218/02
Natisni
Opravilna št.:
U-I-218/02
Datum odločitve:
1. 7. 2004
ECLI:
ECLI:SI:USRS:2004:U.I.218.02
Akt:
Odredba o merilih za določanje nagrad stečajnim upraviteljem in upraviteljem prisilne poravnave (Uradni list RS, št. 37/94 in 37/95), 4. čl.
Izrek:
Pobuda za začetek postopka za oceno ustavnosti in zakonitosti 4. člena Odredbe o merilih za določanje nagrad stečajnim upraviteljem in upraviteljem prisilne poravnave (Uradni list RS, št. 37/94 in 37/95) se zavrže.
Evidenčni stavek:
Ustavno sodišče zavrže pobudo, če morebitna ugotovitev neustavnosti izpodbijanega splošnega akta in njegova razveljavitev oziroma odprava ne bi v ničemer vplivala na izboljšanje pobudnikovega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 25, Zakon o Ustavnem sodišču[ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Matjaž Polenčič, Ljubljana
Datum vloge:
29. 1. 2002
Vrsta odločitve:
sklep
Vrsta rešitve:
zavrženje
Dokument:
US23597
Dokument v PDF obliki:
U-I-218-02.pdf
116 KB
Prenesite datoteko
U-I-218/02-5
1. 7. 2004
SKLEP
Ustavno sodišče je v postopku za preizkus pobude Matjaža Polenčiča iz Ljubljane na seji dne 1. julija 2004
sklenilo:
Pobuda za začetek postopka za oceno ustavnosti in zakonitosti 4. člena Odredbe o merilih za določanje nagrad stečajnim upraviteljem in upraviteljem prisilne poravnave (Uradni list RS, št. 37/94 in 37/95) se zavrže.
Obrazložitev
1. Pobudnik izpodbija 4. člen Odredbe o merilih za določanje nagrad stečajnim upraviteljem in upraviteljem prisilne poravnave (v nadaljevanju Odredba) in predlaga njegovo odpravo oziroma razveljavitev. Neustavnost izpodbijane določbe utemeljuje z njeno nejasnostjo, zaradi česar je bila omogočena njena arbitrarna uporaba.
2. Izpodbijana določba je po vložitvi pobude prenehala veljati. Zato morajo biti za oceno njegove ustavnosti izpolnjeni pogoji iz 47. člena Zakona o Ustavnem sodišču (Uradni list RS, št. 15/94 - v nadaljevanju ZUstS). Ustavno sodišče lahko na podlagi te določbe ugotovi, da je bil predpis, ki ne velja več, v neskladju z Ustavo, če je to potrebno zaradi odprave morebitnih posledic, ki so nastale zaradi njegove neustavnosti. Pri podzakonskem aktu Ustavno sodišče tudi odloči, ali ima njegova ugotovitev učinek odprave ali razveljavitve.
3. Pobudnik zatrjuje, da mu je bila zaradi izpodbijane določbe povzročena škoda najmanj v višini 1.214.133 SIT, ker mu sodišča niso priznala nagrade za odvetniško delo, ki ga je opravljal kot stečajni upravitelj.
4. Morebitna ugotovitev neustavnosti 4. člena Odredbe in njegova odprava ne bi v ničemer vplivala na izboljšanje pobudnikovega položaja. Pobudnik zatrjuje, da mu zaradi izpodbijane določbe ni bila priznana nagrada za opravljanje odvetniškega dela oziroma da mu je bila priznana v okviru meril iz 3. člena Odredbe. Z morebitno odpravo te določbe se njegov položaj ne bi izboljšal, saj se njegovo opravljanje odvetniških storitev sploh ne bi upoštevalo. To pomeni, da bi tudi po morebitni odpravi izpodbijane določbe ne bilo mogoče odpraviti posledic, ki naj bi nastale pobudniku z morebiti neustavno določbo Odredbe. Zato je Ustavno sodišče pobudo zavrglo.
5. Ustavno sodišče je sprejelo ta sklep na podlagi 25. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo z osmimi glasovi proti enemu. Proti je glasoval sodnik Čebulj.
Predsednica
dr. Dragica Wedam